পল স্ট্র্যাং
পল অ্যান্ড্রু স্ট্র্যাং (ইংরেজি: Paul Strang; জন্ম: ২৮ জুলাই, ১৯৭০) বুলাওয়াওতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেট তারকা। বর্তমানে তিনি ক্রিকেট কোচের দায়িত্ব পালন করছেন। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৪ থেকে ২০০১ সময়কালে জিম্বাবুয়ের পক্ষে ২৪ টেস্ট ও ৯৫টি ওডিআইয়ে অংশগ্রহণের সুযোগ ঘটে তার। ঘরোয়া প্রথম-শ্রেণীর ক্রিকেটে ম্যাশোনাল্যান্ড, ইংরেজ কাউন্টি ক্রিকেটে কেন্ট, নটিংহ্যামশায়ার, সিএফএক্স একাডেমি ও মনিকাল্যান্ডের পক্ষে খেলেছেন। দলে তিনি মূলতঃ অল-রাউন্ডারের ভূমিকায় অবতীর্ণ হতেন। ডানহাতে ব্যাটিংয়ের পাশাপাশি ডানহাতে লেগ-ব্রেক বোলিং করতেন পল স্ট্র্যাং।